Oor 'n Motorfiets, 'n Zombiefliek en Lang Getalle - Martin Retief se hele lewe verander toe sy pa een middag stilhou om aandete te koop. Maar dan ontmoet Martin vir Drikus. Drikus wat aan 'n siekte ly en sy eie zombiefliek wil maak. Wat volg is 'n avontuur vol skouhoenders, skelms, mooi meisies, wiskunde, kammabloed en zombies.
Pro - 'n Aangrypende verhaal oor vriendskap, verlies en die demone wat tieners moet takel in die proses van grootword, geskryf in die taal van vandag se tiener. Die hoofkarakter is 'n 16-jarige seun wat versot is op branderplankry, 'n karakter met wie tieners, en veral seuns, maklik sal kan identifiseer. Nou ook 'n rolprent met Ballade vir 'n Enkeling se gewilde Edwin van der Walt in die leidende rol in die rolverdeling van jong akteurs.
Perfek Studiegids 9780799349764
Perfek Studiegids - Die gids is in 'n paar praktiese afdelings opgedeel. In die eerste afdeling ontmoet ons die skrywer, Jaco Jacobs. Hierdie bladsy kan vergroot word en in die klas opgeplak word. Daar kan ook ander foto's van hom gedruk word. In hierdie gids is daar vrae en antwoorde wat saam met die inligting van die skrywer gaan. Dit kan as 'n luisteroefening behandel word. Die volgende afdeling is 'n resensie van Perfek, wat van Litnet af verkry is. Hierdie resensie het praktiese inligting soos die hoeveelheid bladsye waaruit die boek bestaan, die prys, nog inligting oor Jaco Jacobs en inligting oor die illustreerder. Die resensie kan vir die leerders afgedruk word en die vrae wat volg, kan as 'n begripstoets gebruik word. Dan word daar gekyk na die titel, die omslag, die flapteks en die bladuitleg. Dit is belangrik dat lesers besef die lees van 'n boek begin by die omslag en dat hulle baie mooi hierna kyk. Hoewel 'n paar praktiese voorstelle gemaak word, kan die leerders self gevra word wat hulle alles raaksien op die omslag. Leerders is dikwels baie meer oplettend en kreatief as ons! Daar volg 'n paar vrae ná hierdie afdeling.
Sweef en ander Verhale - Al die verhale in Sweef het een ding gemeen, dit is spesifiek gefokus op tieners en hul helewenis van die wêreld. Daar is stories wat jou sal laat dink en droom, stories wat jou sal laat ril en raai, en bowenal stories wat jou sal laat sweef.